המסילה המזרחית החדשה

המסילה המזרחית החדשה היא מיזם בהקמה של תשתית רכבת, שבמסגרתו מוקמת מסילה חדשה לאורך התוואי של המסילה המזרחית ההיסטורית בקטע שבין צומת רמז (סמוך לפרדס חנה) לאלישמע, והכפלה ושדרוג המסילה בקטע הקיים בין ראש העין ללוד. בנוסף, יוקמו ויורחבו שבע תחנות רכבת.

התחנות המיועדות להקמה בקו זה הן חדרה מזרח, השומרון – טייבה, טירה-כוכב יאיר, אלעד ושוהם. בקו יש שתי תחנות רכבת פעילות, תחנת הרכבת ראש העין צפון ותחנת הרכבת לוד.

תקציב הפרויקט הוא כ-8.45 מיליארד שקלים, ובמסגרתו תונח מסילת רכבת כפולה באורך 64 ק"מ (שחלק ממנה קיים כיום כמסילה בודדת) לאורך תוואי כביש 6. המסילה תכלול 47 גשרים חדשים. בסיום הפרויקט צפויות לפעול בקו כ-100 רכבות נוסעים ועשרות רכבות משא מדי יום. בשעות השיא, צפויות לעבור במסילה שש רכבות בשעה.

==מטרות חידוש הקו==
רכבת [[סימנס דזירו חשמלית עוברת במשולש ראש העין, נובמבר 2021|250x250 פיקסלים]]
מנהרת רכבת מתחת לנתיב מזרחי של כביש 531 של הצומת הרכבתי שדי חמד, המחבר את המסילה המזרחית עם מסילת השרון
גשר מודרני של המסילה המזרחית מעל [[נחל קנה ליד אלישמע]]
גשר מודרני של המסילה המזרחית מעל [[נחל שילה ליד כפר סירקין]]
גשר מודרני של המסילה המזרחית מעל [[נחל נטוף ליד מחלף לוד]]
גשר מעל נחל בית עריף
גשר מודרני של המסילה המזרחית מעל [[נחל איילון ליד הכניסה הצפונית ללוד וגשר ביברס]]
# התוואי המחודש מיועד להפחית את העומס במסילת החוף על ידי העברה אליו של רכבות משא ורכבות נוסעים שיעדן אינו במרכז הארץ (לדוגמה קו חיפה-באר שבע וחיפה-ירושלים).
# המסילה מיועדת לגבות את מסילת החוף במקרה של תקלה בה, ובכך למנוע השבתה של תנועת הרכבות.
#המסילה תעניק שירות נוסעים ונשא רכבתי ליישובים חדשים רבים ותסייע בכך בפיזור האוכלוסייה.
#בעתיד המסילה המזרחית מתוכננת להתחבר למסילת העמק דרך מסילת מנשה. בכך תיווצר רשת מסילות שתחבר בין צפון הארץ למרכזה, ובין היישובים בפריפריה לערים הגדולות.
#במסגרת תוכנית החומש של רכבת ישראל מתוכנן חיבור למסילה על ידי קשת מסילתיות למסילת ירושלים–גנות לכיוון ירושלים.

==היסטוריה==

בעשור הראשון של המאה ה-21 הוחלט לשקם את קו המסילה המזרחית ההיסטורית של המדינה, שפורק בשנות ה-60.

=== ייזום הפרויקט ===
באפריל 2008 קיבלה הוועדה לתשתיות לאומיות החלטה לשקם את תוואי המסילה מכפר סבא לחדרה מזרח כמסילת גיבוי למסילת החוף בין חדרה לתל אביב, כחלק מתוכנית החומש של רכבת ישראל. לפי ההשערות, המסילה תשרת כרבע מיליון נוסעים מדי שנה, שיאפשרו איזון תפעולי. אישור ראשוני לתוכנית התקבל בשנת 2010.

לאחר הקמת הקו אמורות להסתעף מהמסילה המזרחית שלוש שלוחות: אחת לתחנת הרכבת שתבנה במרכז העיר אריאל שבשומרון (מסילת ראש העין - אריאל), אחת לתחנת המשא, המטען, והנוסעים (שער אפריים), שתמוקם בדרום טול כרם כחלק מקו עזה - חלץ - מחסום תרקומיא / טול כרם ("המעבר הבטוח"), ואחת לעפולה.

ב-31 בינואר 2012 אישרה הוועדה לתשתיות לאומיות את תוואי המסילה המזרחית, שלפי התכנון הייתה אמורה לפעול משנת 2018 ולכלול שבע תחנות רכבת חדשות (חדרה מזרח, אחיטוב, השומרון – טייבה, טירה, כפר סבא צפון, אלעד ותעופה), בנוסף לשתי תחנות הרכבת הקיימות, ראש העין צפון וראש העין דרום. את הפרויקט הייתה אמורה לבצע חברת כביש חוצה ישראל.

עיריית לוד והועדה המחוזית (מרכז) מקדמים הקמת תחנת רכבת לנוסעים (לוד צפון) מול אזור התעשייה הצפוני של לוד ומתחם "קשב", הסמוך לכניסה עתידית מכביש 40. הקמת התחנה נדחתה משיקולים תקציביים והיא הועברה ל"תוכנית 2040" של רכבת ישראל.

במרץ 2015 דווח על הקפאת הפרויקט עד לסיום בדיקת כדאיות כלכלית. ב-16 ביוני 2016 אושר הפרויקט כתוכנית לתשתית לאומית (תת"ל 22) והמתין לאישור הממשלה. ב-11 באוגוסט 2016 הוחלט בישיבת ממשלה שהפרויקט ינוהל על ידי חברת נתיבי ישראל וימשיך לתכנון פרטני בהתאם לתת"ל 22. הפרויקט צפוי היה להסתיים ב-2022 לפי ההערכות דאז, ועלותו נאמדה בכ-8.1 מיליארד שקלים.

בחוק ההסדרים לשנת 2017–2018 הוכנסה המסילה המזרחית לרשימת פרויקטים בעלי עדיפות לאומית, ואושר התקציב לביצועה.
ב־27 בפברואר 2018 פרסם שר התחבורה ישראל כ"ץ הודעה על הפקעת קרקעות ובסוף חודש אפריל באותה השנה נמסרו הודעות לבעלי הקרקע. ב־23 באוקטובר 2018 פורסם שהסתיים שלב התכנון המוקדם של המסילה, שתעבור לאורך כביש 6. תחילת העבודות תוכננה לשנת 2020, והן מיועדות להסתיים בשנת 2026.

ב-3 בפברואר 2019 פורסם כי המסילה נמצאת בשלב ה"ייזום", וכי עלות הפרויקט צפויה להיות 12.4 מיליארד שקלים.

במאי 2019 פורסם כי חברת סולל בונה זכתה במכרז להקמת תשתית במקטע הצפוני של המסילה, באורך של כ-22 קילומטרים, בהיקף המוערך ב-220 מיליון שקל.

בשנת 2021, הוחלט לצמצם את מספר התחנות במסילה, משיקולים תקציביים, ובוטלו תחנת הרכבת אחיטוב, תחנת הרכבת כפר סבא צפון ובוטל חידוש תחנת הרכבת ראש העין דרום. במסגרת הפרויקט יתבצעו הכנות תשתיות במיקומן המיועד אך הן לא ייבנו.

=== ביצוע ===
תכנון וביצוע הפרויקט מחולק לארבעה מקטעים. המקטעים הצפוניים (A ו-B) בין חדרה לכפר סבא באחריות של נתיבי ישראל והמקטעים הדרומיים (C ו-D) בין צומת חמד ללוד באחריות רכבת ישראל. תקציב המקטע הדרומי הוא כ-2.95 מיליארד שקלים.

בעקבות התפרצות נגיף הקורונה בישראל בשנת 2020 הופסקה תנועת רכבות למשך מספר חודשים. בתקופה זו הקדימה רכבת ישראל עבודות במקטע הפעיל של המסילה באזור ראש העין.

====קטע A====
קטע זה מתחיל באזור התעשייה קיסריה, צפונית לצומת רמז (חיבור המסילה המזרחית למסילת החוף) ונמשך עד למחלף ניצני עוז. הוא כולל בנייה של מסילת כפולה באורך 20 ק"מ כולל מספר גשרי מסילה וכביש. הקטע עובר בשטחי חדרה, מועצה אזורית מנשה ועמק חפר. בקטע זה נמצאת תחנת הרכבת חדרה מזרח, אשר משמשת כיום רכבות משא בלבד. במסגרת הפרויקט תיבנה מחדש תחנת נוסעים, אשר תשרת את תושבי חדרה, גן שמואל ותושבי האזור. בנוסף תוכננה להיבנות תחנת הרכבת אחיטוב אך תקצובה בוטל.

====קטע B====
קטע זה מתחיל במחלף ניצני עוז וממשיך עד לצומת חמד (חיבורה של המסילה המזרחית עם מסילת השרון), בסמוך ליישובים שדי חמד ואלישמע. אורכו של קטע זה הוא 20 ק"מ והוא כולל בניית מסילה כפולה, שלושה גשרי כביש, חמישה גשרים חקלאיים, מעבר חקלאי תחת המסילה וארבעה גשרי מסילה מעל הנחלים. בקטע זה יבנו תחנות הרכבת טירה – כוכב יאיר והשומרון – טייבה. בנוסף תוכננה להיבנות תחנת הרכבת כפר סבא צפון אך תקצובה בוטל.

====קטע C====
קטע זה מתחיל בצומת חמד, והוא מסתיים צפונית לתחנת הרכבת שוהם. בקטע זה קיימת מסילת נוסעים כפולה עד למחלף קסם ודרומית לה מסילה בודדת, המשמשת בעיקר רכבות משא. אורכו של קטע זה הוא 17 ק"מ, והוא כולל בנייה של שמונה גשרי רכבת. בנוסף על כך, ייבנו תחנות רכבת חדשות באלעד ובקריית שדה התעופה, ותחנות ראש העין צפון תעבור שדרוג. בנוסף יבוצעו לאורך התוואי עבודות חשמול.

הקטע מחולק למספר מכרזי מקטע עבור עבודות תשתית והקמת מבנה תחתון. הקמת מבנה עליון, כולל הנחת המסילות, בכל הקטע C היא על ידי חברת אליקים בן ארי.
* מקטע T11 - צומת חמד-תחנת רכבת ראש העין צפון (לולאת השרון), לשתי המסילות לולאת השרון תתווספנה שתי מסילות של פרויקט המסילה המזרחית, כולל שינוי גאומטרי של מסילות הקיימות.
* מקטע T71, רינתיה-טירת יהודה, קבלן ראשי חברת "יואל וגילי עזריה" - הנחת המסילה נוספת.
* מקטעים T72-T73, טירת יהודה-בני עטרות, קבלן ראשי חברת "קן התור" - הנחת המסילה נוספת.

====קטע D====
קטע זה מתחיל בתחנת תעופה והוא מסתיים בתחנת הרכבת לוד. אורכו הוא 7.5 ק"מ ובמסגרתו ייבנו גשרים מעל נחלי איילון ונטוף, במקטע זה תבנה תחנת הרכבת שוהם ותורחב תחנת לוד. בקטע זה קיימת מסילה פעילה, המשמשת בעיקר רכבות משא. הקמתה של תחנת הרכבת לוד צפון נדחתה; התחנה הייתה אמורה לקום מול אזור התעשייה הצפוני של לוד ומתחם "קש"ב" (קריית שירותים בל"ל) בסמוך לכניסה החדשה מכביש 40 לאזור התעשייה.

==== גלריית אתרי העבודות ====
<gallery>
קובץ:Eastern Railway construction Billboard National Roads Company of Israel B section.jpg|שלט חוצות של חברת נתיבי ישראל על הפרויקט, קטע B
קובץ:Eastern Railway construction B section 1.jpg|אתר עבודות של הפרויקט, קטע B של חברת נתיבי ישראל, קרוב למחלף אייל
קובץ:Elishema Transformer Substation.jpg|שלט חוצות ליד אתר הקמת תה"ר אלישמע
קובץ:Elishema Transformer Substation Afcon billbord.jpg|שלט חוצות של חברה מבצעת אפקון ליד אתר הקמת תה"ר אלישמע
קובץ:Eastern Railway construction T72-T73 Billboard C section.jpg| שלט חוצות של הפרויקט, קטע C, מקטע T72-T73, ליד בני עטרות
קובץ:Eastern Railway construction DP1.1 Billboard D section.jpg|שלט חוצות של הפרויקט ליד מחלף לוד, קטע D מקטע DP1.1
קובץ:Eastern Railway construction DP1.1 D section.jpg|אתר עבודות של הפרויקט ליד מחלף לוד, קטע D מקטע DP1.1
קובץ:Eastern Railway construction Billboard Israel Railways company C section.jpg|שלט חוצות של הפרויקט המסילה המזרחית החדשה של רכבת ישראל שאחראית על ביצוע קטעים C ו-D
קובץ:Eastern Railway construction Billboard National Roads Company of Israel A section.jpg|שלט חוצות של חברת נתיבי ישראל על הפרויקט, קטע A, ליד מושב אומץ.
קובץ:Rosh Haayn south train station To Kfar Saba East railway renew.jpg|קרונות משפכיים להובלת רבד בחידוש המסילה הקיימת ובנית המסילה הנוספת במסילה המזרחית בין אלישמע לנווה ירק, קטע C, מקטע T11
קובץ:Rosh Haayn south train station To Kfar Saba East railway renew1.jpg|כלים הנדסים מסילתים בחידוש המסילה הקיימת ובנית המסילה הנוספת במסילה המזרחית בין אלישמע לנווה ירק, קטע C, מקטע T11
קובץ:Rosh Haayn south train station To Kfar Saba East railway renew2.jpg|חידוש המסילה הקיימת ובנית המסילה הנוספת במסילה המזרחית בין אלישמע לנווה ירק, קטע C, מקטע T11
קובץ:Eastern Railway construction T31 Billboard C section.jpg|שלט חוצות של הפרויקט, קטע C, מקטע T31, ליד מזור
קובץ:Hashomron – Tayibe Railway Station in construction 2.jpg|תחנת הרכבת השומרון – טייבה בבנייה, נובמבר 2022
</gallery>

==תחנות במסילה==

{| class="wikitable" border="1"
!מניין
! שם התחנה !! מרחק מתחנת חיפה מזרח (ק"מ)
!מצב התחנה
!עבודות בתחנה
|-
|1
|חדרה מזרח|| 50
|תחנה היסטורית לא פעילה
|שימור התחנה ההיסטורית ובנייה של תחנה חדשה
|-
| -
|אחיטוב|| 58
|תחנה היסטורית לא פעילה
|לא מתוקצבת
|-
| 2
|השומרון – טייבה|| 70
|תחנה חדשה
|בנייה של תחנה חדשה
|-
|3
|טירה - כוכב יאיר || 76
|תחנה חדשה
|בנייה של תחנה חדשה
|-
| -
|כפר סבא צפון|| 81
|תחנה חדשה
|לא מתוקצבת
|-
|4
|ראש העין צפון|| 90
|תחנה פעילה
|הרחבה של התחנה
|-
| -
|ראש העין דרום|| 91
|תחנה פעילה כתחנת משא בלבד
|לא מתוקצבת
|-
|5
|אלעד|| 96
|תחנה חדשה
|בנייה של תחנה חדשה
|-
|6
|שוהם|| 104
|תחנה היסטורית לא פעילה
|שימור התחנה ההיסטורית ובנייה של תחנה חדשה
|-
|7
|לוד|| 111
|תחנה פעילה
|הוספת רציפים ושדרוג ()
|}
* תחנת הרכבת חיפה מזרח משמשת כנקודת האפס של רכבת ישראל לצורך מדידת מרחקים.
*עבור התחנות שאינן מתוקצבות יבוצעו הכנות לבניית תחנה בעתיד כך שכאשר יתוקצבו לא יהיה צורך בהשבתת המסילה (הכנות להקמת רציפים, מעבר תת-קרקעי וכו').

==קישורים חיצוניים==
* [https://www.iroads.co.il/תיקיית-פרויקטים/פרויקט-המסילה-המזרחית/ מסילה מזרחית תיאור כללי], באתר של נתיבי ישראל
* 
* 
* 

==הערות שוליים==

קטגוריה:ישראל: מסילות רכבת עתידיות
קטגוריה:המסילה המזרחית
קטגוריה:לוד: תחבורה
קטגוריה:ראש העין: תחבורה
קטגוריה:כפר סבא: תחבורה
קטגוריה:חדרה: תחבורה
קטגוריה:נמל התעופה בן-גוריון: תחבורה
קטגוריה:שנות ה-2020 בישראל
קטגוריה:כביש 6